Muusikoiden.net - Keskustelu - Akai Blues Overdrive, naputus?
Aihe: Akai Blues Overdrive, naputus?
29.05.2016 19:57:01
Vaihdossa tuli tuollainen loota. Ihan jees soundi, mutta joku (maadoitus?)häikkä siinä on.
Nimittäin, kun väännän kitarasta volumen nollaan, alkaa kuulua sellainen naputtava ääni, samankuuloinen kuin mitä kännykkä aiheuttaa kitaravahvistimeen, ainoastaan tasainen.
Myös jos yritän Akailla boostata toista säröä, kuuluu naputus, vaikka kitaran volume ei olisikaan nollassa. Volume nollaan ja naputus voimistuu huomattavasti.
Kokeilin siten, että Akaissa oli patteri ja se oli ainoa purkki signaaliketjussa. Edelleen naputus oli läsnä. Koitin eri vahvistimilla ja kitaroilla, ja kyllä se naputus sieltä löytyi, tosin hieman eri voimakkuuksilla riippuen kitarasta ja vahvistimesta.
Laitoin Akain eteen Voxin wahin (ei TBP) paristoilla, ja naputus kuului, kunnes polkaisin wahin päälle. Silloin napse katosi.
Mitähän kummaa? Halpa purkkihan tuo, eikä sinänsä haittaa vaikka menisi paperipainoksi, mutta mistä tuollainen voi johtua? Onko vain huonoa suunnittelua?
JuSú
Pitopelejä jo vuodesta 1987.
29.05.2016 20:54:41
Ootko avannu sitä ja kattonu että kaikki on päällisin puolin kunnossa? Komponenttien suhteen siis.
29.05.2016 21:39:43
fxb: Ootko avannu sitä ja kattonu että kaikki on päällisin puolin kunnossa? Komponenttien suhteen siis.
Juu, olen kurkannut. Ei sieltä nyt hypännyt naamalle kärähtäneitä komponentteja, mutta siinäpä onkin about kaikki, mitä osaan ohjeitta sisältä tutkia...
29.05.2016 21:52:38
JuSu: Juu, olen kurkannut. Ei sieltä nyt hypännyt naamalle kärähtäneitä komponentteja, mutta siinäpä onkin about kaikki, mitä osaan ohjeitta sisältä tutkia...
Voisin ehkä uskaltaa sanoa että potentiometreissä vikaa? Ehkä !!!! Fiksummat sanokoon tarkemmin mutta muuta ei itelle tule mieleen.
30.05.2016 08:28:11
Konkkavialta kuulostaa.
Omassa Kiinantyttöjen putkivahvarissa asustelee aika-ajoin samanlainen naputtelija, joka tietysti on hipihiljaa kun nostaa vaffarin pöydälle ja lykkää mittapäät piirilevylle.
Skemaa ei yllätys, yllätys näyttäisi Akaihin(kaan) löytyvän, joten hakuammunnaksi menee.
Keraamiset konkat vikaantuvat puolikuntoisiksi aniharvoin, joten jos ei ole skoopin kanssa mahdollisuutta tarkemmin haarukoida, jännitteensyötöstä eteenpäin voisi elkoja vaihtaa.
Oikein tosi viitseliäs laskeskelee napsetaajuudesta aikavakion, ja päättelee mikä konkka/vastus-yhdistelmä ko. kytkennässä olisi lähellä.
Olettaen toki että napse tulee konkasta, eikä ole seuraus joistain matalampi- tai korkeampitaajuuksisista värähtelyistä.
Vahvistinaste(id)en viatkaan eivät ole missään nimessä poissuljettuja, joten kuten aina summittain korjaamisessa, osia arvailemalla vaihdellen pian ollaan tilanteessa jossa likipitäen kaikki komponentit on vaihdettu, aikaa palanut rutkasti, ja vika senkun on ja pysyy.
Pahimmassa tapauksessa joku uusi kohde on saatu vikaantumaan huomaamatta, eikä onnistumisesta ole juuri enää toivoa vaikka mitä tekisi.
Kotelo näyttäisi aika kivalta ja tilavalta ainakin nettikuvissa ilman kokoreferenssiä, joten summittaista korjaamista järkevämpi vaihtoehto voisi olla jonkun muun härpäkkeen väsääminen noihin kuoriin.
30.05.2016 09:13:24
Jonkinlaiselta värähtelyltä tuo minusta tuntuu kun härpäkkeen sisäänmenossaan näkemä impedanssi tuolla lailla vaikuttaa. Skooppi olisi nyt poikaa.
30.05.2016 10:24:16 (muokattu 30.05.2016 10:25:17)
Pysyykö naputuksen tiheys aina vakiona, vai muuttuuko se eri vehkeiden kanssa? Värähtelyn luulisi muuttuvan jotenkin olosuhteiden mukaan. Itsekin ajattelin, että jos siellä jokin konkka latautuu ja purkautuu, en ole moiseen häiriötyyppiin kyllä koskaan törmännyt.
30.05.2016 10:35:53
Kefiiri: Pysyykö naputuksen tiheys aina vakiona, vai muuttuuko se eri vehkeiden kanssa?
Taitaapi tästä tosiaan tulla loota ensimmäiseen omatekeleeseen. Josko vaikka joku simppeli boosteri (vol + gain)...
30.05.2016 14:58:45
Joskus ihmettelin pitkään mikä naputtaa kunnes tajusin ottaa kvartsikellon raksuttamasta plektrakäden ranteesta :D
06.06.2016 07:55:23
Sax-pappa: Jonkinlaiselta värähtelyltä tuo minusta tuntuu kun härpäkkeen sisäänmenossaan näkemä impedanssi tuolla lailla vaikuttaa. Skooppi olisi nyt poikaa.
13.08.2016 14:58:20
Tää muuten ratkesi.
Syynä oli tuo talon sähköverkossa kulkeva datasignaali. Tuo Akai oli sille jotenkin altis. Kun nappasin datamokkulan pistorasiasta, loppui naputus....
14.08.2016 09:43:44
JuSu: Tää muuten ratkesi.
Hyvä juttu, että ongelman syy selvisi.
Ja plussa siitä, että informoit ratkeamisesta palstalla, sillä tämä saattaa auttaa muitakin, näiden "mystisien" vikojen ratkaisemisessa.
14.08.2016 22:00:11
Jone the Bone: Hyvä juttu, että ongelman syy selvisi.
Näinhän ne kokemukset on paras jakaa, eikä hautoa omana tietonaan.
Vaikka vähän tyhmä olo tulikin, kun en tuota heti ymmärtänyt epäillä. =)